พอดีผมมีอาการปวดหลังมาได้ 2 ปี สาเหตุที่ปวดคือนอนลักษณะคว่ำหน้าเขียนหนังสือนานเป็นชั่วโมง พอเขียนแล้วรู้สึกเจ็บหลังนอนหงายเพื่อพักแล้วเขียนลักษณะท่าเดิมต่อ ไปหาตามคลินิกก็ได้ยาแก้อักเสบ แก้ปวด พอหลังจากนั้นก็ยังเจ็บเหมือนเดิม แบบนี้จะเป็นโรคกระดูกอักเสบเรื้อรังไหมครับ
สวัสดีค่ะ อาการปวดหลัง อาจเกิดจาก-ปวดกล้ามเนื้อจากกล้ามเนื้ออักเสบ มักมีจุดกดเจ็บ สัมพันธ์กับท่าทาง-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยโดยการที่นอนคว่ำหน้านานๆ เป็นสาเหตุที่ทำให้ปวดหลังได้ค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก หลีกเลี่ยงการทำท่านอนคว่ำนานๆ ฝึกยืดเหยียดกล้ามเนื้อบริเวณหลังแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูเพิ่มเติมค่ะ